Undercover (film, 1943)
<s>Undercover () je britanski crno-bijeli ratni film snimljen 1943. godine u režiji Sergeija Nolbandova, poznat kao jedno od dva ostvarenja napravljena za vrijeme Drugog svjetskog rata u kojima se veliča četnički pokret u tada okupiranoj Jugoslaviji.</s>

<s>Originalno je snimljen pod naslovom Chetnik, i nastao je velikim dijelom na poticaj dr. Miloša Sekulića, predratnog beogradskog ljekara koji je u londonskoj emigraciji postao jedan od glavnih zagovornika četnika kao "autentičnog" pokreta otpora.</s><s>Protagonist, koga tumači John Clements, je bivši kapetan jugoslavenske kraljevske vojske koji nakon okupacije u brdima Srbije vodi gerilski rat protiv njemačkih okupatora, dok njegov brat (koga glumi Stephen Murray) kao ljekar u beogradskoj bolnici prividno kolaborira sa Nijemcima, a zapravo prikuplja podatke o aktivnostima okrutnog generala (koga glumi Godfrey Tearle).</s><s>Film je snimljen na lokacijama u Walesu koje su "glumile" Srbiju, a među glumačkom postavom se našao 16-godišnji (i kasnije proslavljeni) velški glumac Stanley Baker, kome je uloga mladog gerilca bila prva u karijeri.</s>

<s>Undercover je premijeru imao nedugo nakon nešto poznatijeg i komercijalno uspješnog hollywoodskog filma Chetniks!</s><s>The Fighting Guerillas, ali je ona koincidirala sa promjenom stava vodećih savezničkih sila prema Jugoslaviji, odnosno odlukom da se umjesto četnika podrže Titovi partizani.</s><s>Zbog toga je film podvrgnut cenzuri, odnosno promijenjen mu je naslov i iz njega su izbačene sve reference na Mihailoivćeve četnike, te se za njih koristi generički izraz "gerilci".</s>

<s>Uloge 
 John Clements --- Milosh Petrovitch
 Mary Morris --- Anna Petrovitch
 Stephen Murray --- Dr. Stephan Petrovitch
 Tom Walls --- Kossan Petrovitch
 Rachel Thomas --- Maria Petrovitch
 Michael Wilding --- Constantine
 Stanley Baker --- Petar
 Godfrey Tearle --- General von Staengel
 Robert Harris --- Colonel von Brock
 Niall MacGinnis --- Dr. Jordan
 Ivor Barnard --- Stationmaster
 Terwyn Jones --- Danilo
 Finlay Currie --- Priest
 Ben Williams --- Dragutin</s>

<s>Vidi još 
 Chetniks!</s><s>The Fighting Guerillas</s>

<s>Vanjske veze</s>

<s>Britanski filmovi
Ratni filmovi
Propagandni filmovi
Filmovi o Drugom svjetskom ratu
Authority control 2</s>

